OpenLLM-France/wikimedia huggingface dataset:
# Xulaní

Xulaní (en rus: Шулани) és un poble del Daguestan, a Rússia, que en el cens del 2010 tenia 745 habitants. Pertany al districte rural de Gunib.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Radio Philippines Network

Radio Philippines Network (RPN) és una companyia de televisió i ràdio amb seu a les Filipines amb seu a la ciutat Quezon. És la propietat principal dels mitjans de comunicació de Nine Media Corporation del grup d'empreses ALC; juntament amb l'Oficina d'Operacions de Comunicacions Presidencials (PCOO) i els gerents i inversors de l'Extrem Orient, propietat de la família del fundador de l'empresa Roberto Benedicto, entre d'altres, com a principals accionistes. Les oficines principals i el transmissor de la xarxa es troben a Panay Avenue, Brgy. Triangle Sud també a la ciutat Quezon. Fundada per Roberto Benedicto i abans de la privatització, era l'emissora germana de l'actual Intercontinental Broadcasting Corporation. RPN, juntament amb les companyies de mitjans germans People's Television Network i Philippine Broadcasting Service, formen el braç mediàtic del PCOO.
Radio Philippines Network opera estacions de televisió amb el temps de transmissió llogat per la seva mare Nine Media, que serveix com a principals emissors de CNN Philippines, una franquícia local de la xarxa de CNN. RPN també opera estacions de ràdio AM regionals sota la marca Radyo Ronda, que actua com a filial parcial de l'estació germana DWIZ a Metro Manila.

## Enllaços externs

* Pàgina web oficial de RPN
# Col·legi Públic Sant Jaume

CP El Castell o Col·legi Públic San Jaume és una escola pública ubicada al carrer Enric Valor d'Almoines (la Safor, País Valencià) dedicada especialment a l'impuls de l'ensenyament en català al País Valencià en les etapes d'educació primària i secundària des del 1980. A més de la qüestió lingüística, durant aquest quart de segle sempre ha tingut presents, com a eixos d'innovació educativa, la renovació pedagògica i la participació democràtica de tots els sectors implicats en l'àmbit de l'educació. Per aquest motiu, el 2005 li fou concedida la Creu de Sant Jordi per la Generalitat de Catalunya.
# Naturalització (biologia)

Naturalització en biologia, és qualsevol procés pel qual un organisme no natiu s'estén en la vida silvestre i passa a considerar-se naturalitzat. Es diu que una població ja està naturalitzada si la seva reproducció és suficient per a mantenir-se.
Un exemple, entre molts, de planta naturalitzada als Països Catalans i la resta d'Europa, és la brassicàcia d'ús ornamental Lunaria annua.
Algunes poblacions no se sostenen elles mateixes mitjançant la reproducció, però gràcies a un flux continu des d'un altre lloc continuen existint. En aquest cas s'anomenen poblacions adventives. El cultiu de plantes (agricultura i jardineria) és la principal font d'aquestes poblacions adventives.
Les plantes naturalitzades poden passar a ser espècies invasores si són prou abundants i tenir un efecte advers sobre animals i plantes natives.

## Vegeu també

* Endemisme
* Espècie invasora

## Referències

* ↑ Warren L. Wagner, Derral R. Herbst, and Sy H. Sohmer. Manual of the Flowering Plants of Hawaii, Revised Edition, 1999. Bishop Museum Press: Hololulu
# Ourém

Ourém és un municipi portuguès, situat al districte de Santarém, a la regió del Centre i a la subregió de Médio Tejo. L'any 2004 tenia 49.269 habitants. Limita al nord amb Pombal, al nord-est amb Alvaiázere, a l'est amb Ferreira do Zêzere i Tomar, al sud-est amb Torres Novas, al sud-est amb Alcanena i a l'oest amb Batalha i Leiria.

## Població

Població del concelho d'Ourém (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 12803 | 13033 | 25726 | 34534 | 47511 | 41376 | 40185 | 46216 | 49269 |

## Freguesies

* Alburitel
* Atouguia
* Casal dos Bernardos
* Caxarias
* Cercal
* Espite
* Fàtima (Portugal)
* Formigais
* Freixianda
* Gondemaria
* Matas
* Nossa Senhora da Piedade (Ourém)
* Nossa Senhora das Misericórdias (Ourém)
* Olival
* Ribeira do Fárrio
* Rio de Couros
* Seiça
* Urqueira
# Microcodi

Microcodi o microprograma és el nom d'una sèrie d'instruccions o estructures de dades implicats en la implementació de llenguatge màquina de nivell més alt en molts processadors, especialment els microprogramats. Microcodi està emmagatzemat en una memòria que és d'accés molt ràpid. Quan una instrucció de nivell de màquina ha de ser executada, el microcodi indica al processador quins circuits electrònics han de ser utilitzats. Quan s'ha dissenyat un nou processador, un enginyer també escriu el microcodi per a les instruccions de llenguatge màquina. Això s'anomena microprogramació, i el codi resultant s'anomena un microprograma.
El concepte de microprogramació va ser desenvolupat per Maurice Wilkes el 1951, utilitzant una matriu de díodes com l'element de memòria.
En els primers processadors, cada instrucció era cablejada (hard-wired). Això té diversos inconvenients, el més obvi és que la correcció d'un error en el disseny del processador significa que el processador necessita ser reemplaçat.

## Exemple

Un processador ha d'afegir dos valors, que són en registres A i B.
* Configurar l'ALU per l'addició
* Posar el valor del registre A en una entrada de l'ALU
* Posar el valor del registre B en una entrada de l'ALU
* Després d'esperar un temps curt, per permetre l'addició, el resultat ha de ser copiat en un registre, que no s'ha utilitzat encara
* El valor d'aquell registre ha de ser copiat en el registre A
* La pròxima instrucció ha de ser llegida des de la memòria
Els elements 1-3, així com 5-6 es poden codificar com una instrucció. També és possible cablar la lògica necessària per a aquesta operació. Això té l'avantatge de ser més ràpid, però el desavantatge que ja no permet canvis que podrien ser necessaris més endavant.

## Referències

* ↑ «Microcode» (en anglès). WordNet. [Consulta: 28 maig 2010]. «coded instructions that are stored permanently in read-only memory.»
* ↑ Nguyen Thi Hoang Lan. «Microprogramming» (en anglès). Connexions, 19-07-2009. [Consulta: 28 maig 2010].

## Enllaços externs

* Joan Codina i Banti. Visió general - Introducció, estructura bàsica i diagrames de Tombstone Arxivat 2004-09-17 a Wayback Machine. PDF
# Physematia

Physematia és un gènere d'arnes de la família Crambidae.

## Taxonomia

* Physematia concordalis Lederer, 1863
* Physematia defloralis Strand, 1919

## Referències

* ↑ «GlobIZ search». [Consulta: 10 gener 2019].
# Comarca de Jerez de los Caballeros

La Comarca de Jerez de los Caballeros és una comarca d'Extremadura situada a la província de Badajoz. Ocupa una superfície de 1528 km² i té una població de 33.000 habitants. El cap comarcal és Jerez de los Caballeros.

## Municipis

* Jerez de los Caballeros
* Higuera la Real
* Oliva de la Frontera
* Fregenal de la Sierra
* Salvaleón
* Salvatierra de los Barros
* Valencia de Mombuey
* Valle de Matamoros
* Valle de Santa Ana
* Zahínos
# Xu Xianzhe

Xu Xianzhe (xinès simplificat: 许先哲, pinyin: Xǔ Xiānzhé; Yanbian, Província de Jilin, 1984) és un autor de còmics xinés d'ètnia coreana. Es feu conegut a partir del 2015 arran de la publicació de Blades of the Guardians.
Xu treballava com a publicista, però el 2015 comença a publicar a internet els primers episodis de Blades of the Guardians, sèrie amb que es faria conegut i que exportaria al Japó.
El 2020, Ubisoft anuncià que seria el dibuixant d'una adaptació manhua del videojoc Assassins Creed.

## Referències

* 1 2 «Xu Xianzhe». Manhua.ch, 25-12-2019. [Consulta: 29 maig 2021].
* ↑ «专访｜漫画家许先哲：初心不改，终能创造奇迹». 澎湃新闻, 31-05-2018 [Consulta: 24 gener 2021].
* ↑ «轰动日本的中国漫画《镖人》». [Consulta: 29 maig 2021].
* ↑ «Anuncian Assassin's Creed Dynasty, un cómic ambientado en China». Tecnovery, 30-07-2020. [Consulta: 29 maig 2021].
* ↑ Williams, Mike. «Assassin's Creed Heads Back to China in New Comic Series». USgamer, 29-07-2020. Arxivat de l'original el 2021-06-02. [Consulta: 29 maig 2021].
# Nectophrynoides laticeps

Nectophrynoides laticeps és una especie de gripau de la família dels bufònids. Va ser descrit per Allan Channing et alii el 2005.
L'espècie viu a la fullaraca al terra del bosc de muntanya. No s'ha trobat fora dels hàbitats forestals ni d'altres boscos. És una espècie ovovivípara. És endèmica de les muntanyes Ukaguru entre 1800 i 2200 d'altitud a Tanzània.
Els boscs de les muntanyes d'Ukaguru no són gaire protegits i l'expansió agrícola i els assentaments humans formen una amenaça major per a l'hàbitat natural.

## Referències

* ↑ Channing, Alan; Menegon, Michele; Salvidio, Sebastiano; Akker, Scott «A new forest toad from the Ukaguru Mountains, Tanzania (Bufonidae: Nectophrynoides)» (en anglès). African Journal of Herpetology, 54, 2, 01-12-2005, pàg. 149–157. DOI: 10.1080/21564574.2005.9635528. ISSN: 2156-4574.
* ↑ Frost, Darrel R. «Nectophrynoides laticeps Channing, Menegon, Salvidio, and Akker, 2005» (en anglès). Amphibian Species of the World, 2022. DOI: 10.5531/db.vz.0001.
* ↑ SSC Amphibian Specialist Group «» (en anglès). Llista Vermella de la UICN. DOI: 10.2305/IUCN.UK.2015-2.RLTS.T136057A16950012.en.
# Microcompartiment bacterià

Els microcompartiments bacterians són orgànuls dels bacteris que estan fets d'una capa de proteïna que envolta i tanca diversos enzims. Aquests compartments fan típicament 100-200 nanòmetres de diàmetre i estan fets de proteïnes. No contenen lípids, ja que no els envolta una membrana cel·lular. Compartiments tancats per proteïnes també es troben en els eucariotes, com el misteriós complex vault.

## Famílies de proteïnes que formen la capa dels microcompartiments

* Domini BMC
* CsoS4
* CcmL
* EutN
* OrfAB
* Endocapsulines similars a la proteïna linocina.

## Referències

* ↑ Bobik, T. A. «Bacterial Microcompartments» (PDF). Microbe. Am Soc Microbiol, 2, 2007, pàg. 25–31. Arxivat de l'original el 2008-08-02 [Consulta: 14 desembre 2012].
* ↑ Yeates TO, Kerfeld CA, Heinhorst S, Cannon GC, Shively JM «Protein-based organelles in bacteria: carboxysomes and related microcompartments». Nat. Rev. Microbiol., 6, 9, agost 2008, pàg. 681–691. DOI: 10.1038/nrmicro1913. PMID: 18679172.
* ↑ Sutter M, Boehringer D, Gutmann S, et al. «Structural basis of enzyme encapsulation into a bacterial nanocompartment». Nat. Struct. Mol. Biol., 15, 9, agost 2008, pàg. 939–947. DOI: 10.1038/nsmb.1473. PMID: 18758469.

## Enllaços externs

* Mysterious Bacterial Microcompartments Revealed By Biochemists
* Not so simple after all. A renaissance of research into prokaryotic evolution and cell structure
# Platja de Tamariu

La platja de Tamariu, o platja Gran, és una platja urbana situada al centre de la badia homònima, al costat del passeig marítim del poble de Tamariu, al municipi de Palafrugell (Baix Empordà), a l'extrem meridional de l'espai d'interès Natural de les Muntanyes de Begur. Limita a ponent amb una filera de roques que la separen de la cala es Portió, i a llevant amb roquissars que la separen de la cala Aiguadolça. Hi desemboca la riera de Tamariu. Orientada al sud-est, té una longitud de 160 metres i una amplada mitjana de 24 metres, formada per sorra de gra gruixut i l'entrada al mar és força pronunciada. Disposa de tot tipus de serveis, incloent-hi facilitats per a les persones amb mobilitat reduïda. Al passeig marítim hi ha pins i tamarius, que donen nom a la platja.
L'Agència Catalana de l'Aigua efectua un control setmanal de la qualitat de l'aigua, durant la temporada de bany, amb el resultat d'excel·lent. La platja ha estat distingida amb el distintiu de Bandera Blava, que reconeix internacionalment la qualitat de l'aigua i serveis.

## Referències

* ↑ «Platja de Tamariu». Patronat de Turisme Costa Brava Girona.
* ↑ «Platja de Tamariu». Agència Catalana de l'Aigua.
* ↑ Castelló, Josep. El perfil de la costa: Palafrugell, Mont-ras i les illes Formigues. Palafrugell: Josep Castelló, 2003.
* 1 2 «Platja de Tamariu». Agència Catalana de l'Aigua.
* ↑ «Platges i Dunes de Catalunya». Laboratori d'Anàlisi i Gestió del Paisatge, Universitat de Girona.
* 1 2 «Tamariu». Agència Catalana de Turisme.
* ↑ «96 platges i 24 ports, guardonats amb la Bandera Blava 2023 a Catalunya». Acció Climàtica, Alimentació i Agenda Rural. Generalitat de Catalunya, 04-05-2023.
# Ranxeria Mooretown

La ranxeria Mooretown d'indis maidu de Califòrnia és una tribu reconeguda federalment d'amerindis konkow i maidu al comtat de Butte. Els concow o konkow són la branca nord-oest dels maidus que tradicionalment parlaven konkow

## Govern

La ranxeria Mooretown té la seu a Oroville (Califòrnia). La tribu és governada per un consell tribal escollit democràticament; l'actual cap tribal és Gary Archuleta.

## Reserva

La ranxeria Mooretown és una ranxeria reconeguda federalment amb una superfície de 109 acres. Està situada en a comunitat d'Oroville East, un suburbi d'Oroville. Altres comunitats properes són South Oroville i Palermo.

## Desenvolupament econòmic

La tribu posseeix i getiona el Casino Feather Falls, Feather Falls Casino Brewing Company, The Lodge at Feather Falls Casino, KOA Kampground, Feather Falls Mini Mart, i la Feather Smoke Shop, totes situades a Oroville.

## Vegeu també

* Amerindis de Califòrnia

## Notes

* 1 2 "Mooretown Rancheria of Maidu Indians." Arxivat 2013-09-30 a Wayback Machine. SDSU: California Indians and Their Reservations. 2011. Retrieved 19 Nov 2012.
* ↑ Pritkzer 133
* ↑ Pritzker 132
* 1 2 "Tribal Directory." National Congress of American Indians. Retrieved 19 Nov 2012.
* ↑ "Moretown Rancheria." Retrieved 19 Nov 2012.

## Bibliografia

* Pritzker, Barry M. A Native American Encyclopedia: History, Culture, and Peoples. Oxford: Oxford University Press, 2000. ISBN 978-0-19-513877-1

## Enllaços externs

* Mooretown Rancheria of Maidu Indians of California
* Història Tribal Arxivat 2013-04-29 a Wayback Machine., Feather Falls
# Nectophrynoides asperginis

Nectophrynoides asperginis és una espècie d'amfibi que vivia a Tanzània i que va ésser descoberta l'any 1996. Es considera extint des de 2004-2005, car no se n'ha trobat cap exemplar des d'aleshores.

## Referències

* Channing, A., Howell, K., Loader, S., Menegon, M. & Poynton, J. (2009). "Nectophrynoides asperginis." 2009 Llista Vermella de la UICN. Unió Internacional per a la Conservació de la Natura, edició 2009. [Consulta: 21 de gener del 2013] IUCN
# Pausànies (pretendent)

Pausànies o Pausànias (en llatí Pausanias, en grec antic Παυσανίας) va ser un pretendent al tron de Macedònia, que segons Èsquines d'Atenes era de la família reial.
Se'l menciona l'any 368 aC després que Alexandre II de Macedònia, fill d'Amintes III, fos assassinat per Ptolemeu I Alorita. Tenia molts partidaris i va obtenir el control de força ciutats. Eurídice, la viuda d'Amintes II, va demanar ajut al general atenenc Ifícrates, que va expulsar a Pausànies del país.

## Notes

* ↑ Els criteris de transcripció dels noms propis masculins en -ας varien segons la font consultada. La Secció Filològica de l'Institut d'Estudis Catalans «recomana d'escriure -es en les terminacions dels noms de persona hebreus, grecs i llatins que tenen -as en llurs formes gregues i llatines», mentre que lingüistes com Alberich i Coromines prefereixen la terminació -as basant-se en els textos de la Fundació Bernat Metge.

## Referències

* ↑ 6.Pausanias a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 160
# Microsistema

Microsistema és el nom utilitzat a Europa per descriure la tecnologia que als Estats Units es coneix com a MEMS (Micro Electro Mechanical Systems o Microsistemes Electromecànics) i al Japó com a micromachines o micromàquines. Els microsistemes són dispositius miniaturitzats (en silici, vidre, o polímers) que inclouen operacions no electròniques: les més habituals són detecció i actuació.
Els microsistemes típics acostumen a tenir parts mecàniques, com microponts en interruptors de RF o microbigues en volada per a microscopis de forces atòmiques (AFMs); components elèctrics com ara resistors piezoelèctrics en sensors d'airbags o capacitors en sensors de pressió; o elements tèrmics, òptics i fluídics com escalfadors (heaters) i toveres (nozzles) en impressores d'injecció de tinta o sensors de flux. En biomicrosistemes (microsistemes biomèdics o BioMEMS) cèl·lules vives o microparticules (microbeads) són manipulades mitjançant fluxos de líquid, camps magnètics i elèctrics, gradients tèrmics, etc. En microsistemes químics, les diverses operacions requerides per fer una anàlisi química (com per exemple, preparació, separació i detecció) són construïdes, integrades dins el microsistema. L'estudi dels microsistemes i les seves aplicacions és també conegut com a microfluídica o laboratori-en-xip (lab-on-a-chip o LoC). Tot i que els microsistemes són majoritàriament fabricats en les mateixes sales blanques que la resta de microxips, avui en dia és possible construir microsistemes sense necessitat de sales blanques, simplement usant tecnologies additives com impressores 3D i RMPD o Rapid Micro Product Development.
Els microsistemes amb capacitats avançades i processament integrat són normalment anomenats sistemes intel·ligents.
Sócicrosystem' és també un terme per sistemes de punts d'acupuntura que són típicament no localitzat en el sóceridians ' tals punts tendeixen a grup damunt.[citation Necessitat]

## Vegeu també

* Transductor

## Revistes

* Lab on a Chip
* Journal of Microelectromechanical Systems Arxivat 2016-03-01 a Wayback Machine. (JMEMS)
* Small
* Sensors and Actuators A: Physical
* Sensors and Actuators B: Chemical

## Llibres

(2013) Folch: Introduction to BioMEMS, 1r ed, CRC Press: Taylor & Francis Group. ISBN 978-1-4398-1839-8. (2004) Geschke, Klank & Telleman, eds.: Microsystem Engineering of Lab-on-a-chip Devices, 1st ed, John Wiley & Sons. ISBN 3-527-30733-8.
# Platja de Talamanca

La platja de Talamanca —cala de Talamanca— es troba al municipi d'Eivissa. És una badia tancada, poc profunda i protegida dels vents. Situada a 2 km de la vila i el port d'Eivissa fa que tingui una àmplia oferta de serveis i línies regulars d'autobusos i vaixells.
La platja és de sorra fina d'origen natural. El fons és de sorra i vegetació submarina. A certa profunditat, molts metres cap a dins, alterna amb zones de roca. L'orientació cap al sud-est fa que els vents dominants siguin de mar a terra provenint del sud.
L'11 de juliol del 2007 va quedar afectada per la contaminació causada per l'accident del vaixell Don Pedro. Estudis posteriors indicaren que ja no queda contaminació encara que el vaixell descansa als fons marí de davant la badia.

## Referències

* ↑ Enciclopèdia d'Eivissa i Formentera, Talamanca
* ↑ «Platja de Talamanca». Gran Enciclopèdia Catalana. Barcelona: Grup Enciclopèdia Catalana.
* ↑ «De la tragedia al paraíso». Periódico de Ibiza. [Consulta: 12 novembre 2015].
# Ranxeria Montgomery Creek

La ranxeria Montgomery Creek és una reserva índia federal que pertany als membres konkow i maidus de la tribu Pit River, una tribu reconeguda federalment d'amerindis de Califòrnia. La ranxeria es troba al comtat de Shasta al nord de Califòrnia.
Establida en 1915, la ranxeria Montgomery Creek té una extensió de 109 acre (440.000 metres quadrats) i 15 habitants i està situada a l'àrea no incorporada de Montgomery Creek, unes 35 milles al nord-est de Redding (Califòrnia).

## Notes

* ↑ "Montgomery Creek Rancheria." Arxivat 2013-09-30 a Wayback Machine. SDSU: California Indians and their Reservations." Retrieved 29 Nov 2012.
* ↑ Pritzker 117

## Referències

* Pritzker, Barry M. A Native American Encyclopedia: History, Culture, and Peoples. Oxford: Oxford University Press, 2000. ISBN 978-0-19-513877-1.

## Enllaços externs

* Pit River Tribe Arxivat 2014-04-23 a Wayback Machine.
# Comtat de Khalkhal

El sharestan o comtat de Khalkhal és una divisió administrativa de l'ustan o província d'Ardabil a Iran, dividida al seu torn en quatre bakhshs o subdistrictes. El 1975 tenia uns 11000 habitants i la capital era a Harawabad o Herowabad, antigament anomenada Khalkhal. La majoria de la població actual és turcmana.

## Bibliografia

* Enciclopedia de l'Islam, IV, 1021-0122
# Nectophrynoides laevis

Nectophrynoides laevis és una especie de gripau de la família dels bufònids. Va ser descrito per M. Menegon, S. Salvidio & S.P. Loader el 2004. Té una pell molt llissa, en llatí lævis o levis el que explica l'epítet específic.
Va ser descobert a la reserva natural del bosc meridional de les Muntanyes Uluguru a la regió de Morogora a Tanzània a uns 2000 m d'altitud. No se'n sap gaire sobre els costums de criar, és probablement ovovivipar. Viu en una reserva molt remota ben protegida.

## Referències

* ↑ Menegon, M.; Salvidio, S.; Loader, S. P. «Five new species of Nectophrynoides Noble 1926 (Amphibia Anura Bufonidae) from the Eastern Arc Mountains, Tanzania» (en anglès). Tropical Zoology, 17, 1, 01-07-2004, pàg. 97–121. DOI: 10.1080/03946975.2004.10531201. ISSN: 0394-6975.
* ↑ Frost, Darrel R. «Nectophrynoides laevis Menegon, Salvidio, and Loader, 2004» (en anglès). Amphibian Species of the World, 2022. DOI: 10.5531/db.vz.0001.
* ↑ Menegon et al., 108.
* ↑ Lewis, Charlton T.; Short, Charles. «A Latin Dictionary». [Consulta: 20 desembre 2022].
* ↑ Menegon et al., 107.
* ↑ SSC Amphibian Specialist Group «Nectophrynoides laevis» (en anglès). Llista Vermella de la UICN. DOI: 10.2305/IUCN.UK.2014-1.RLTS.T54840A16949825.en.
# Pausiris

Pausiris o Pausires (Pausiras o Pausiris Παυσίρας o Παυσίρις) fou un noble persa.
Era fill d'Amirteu I, el sàtrapa que s'havia revoltat a Egipte. Tot i el precedent de la revolta del seu pare, el rei de Pèrsia el va nomenar sàtrapa d'Egipte, segons indica Heròdot.

## Referències

* ↑ The Journal of Classical and Sacred Philology (en anglès). Cambridge University Press, 2012-08-02, p. 52. ISBN 978-1-108-05352-5.
* ↑ Herodotus, III, 15.
# Comunitat de comunes Plaines et Monts de France

La Comunitat de comunes Plaines et Monts de France (oficialment: Communauté de communes Plaines et Monts de France) és una Comunitat de comunes del departament de Sena i Marne, a la regió de l'Illa de França.
Creada al 2013, està formada 20 municipis i la seu es troba a Dammartin-en-Goële.

## Municipis

* Annet-sur-Marne
* Charmentray
* Charny
* Cuisy
* Fresnes-sur-Marne
* Iverny
* Marchémoret
* Messy
* Montgé-en-Goële
* Nantouillet
* Oissery
* Le Pin
* Le Plessis-aux-Bois
* Le Plessis-l'Évêque
* Précy-sur-Marne
* Saint-Mesmes
* Saint-Pathus
* Villeroy
* Villevaudé
* Vinantes

## Referències

* ↑ CC Plaines et monts de France

## Enllaços externs

* Pàgina oficial
# Xu Xing

Xu Xing 徐星 (1956-) és un escriptor xinès contemporani. Resideix a Pequín. Fill de pares reeducats arran de la Revolució Cultural. Durant els anys 90 va viure a Alemanya. Escriu relats curts amb un sentit d'humor (i de vegades amb moments molt irònics) on es fa palès la llibertat individual; algun crític l'ha considerat el Kerouac xinès. Els seus personatges són contemporanis i pertanyen a les capes populars. Ha treballat per a la televisió i ha realitzat documentals. El 1991 va rebre el Premi Kurt Tucholsky de Pen International. El 1995 fou seleccionat per Le Nouvel Observateur com un dels 240 millors escriptors del món. Il El 2003 va rebre el títol de "chevalier de l'ordre français des Arts et des Lettres".
Obres. Les més conegudes són:
* “Variacions sense tema” (Wu zhuti biancou, 1985)
* "El cranc amb ulleres". La versió francesa és del 1992.
* “I tot el que resta és per tu” (Shengxia de dou shuyu ni) 剩下都属于你 (2003). Una editorial catalana té una versió en castellà (“Aventuras y desventuras de un pícaro chino”)

## Enllaços externs

* http://contemporary_chinese_culture.academic.ru/904/Xu_Xing
* http://french.china.org.cn/culture/archives/croisements2010/2010-06/07/content_20201765.htm